एबसु नि बारग गाहाय नेहाथारि आरो बिटिआर गोरोबथा नि सागानगिरि लरेन्स ईस्लारि बिथाङा दिनै ईउपिपिएल दोलो आव हाब्बाय।  बिथाङा 53 थि एबसु निफ्राय आजिरा लादोंमोन।  बे हाबाफारियाव बिटिआर नि गाहाय मावफुं सोद्रोमा प्रमद बर बिथांजों लोगोसे बारग एमपि उर्खाव गोरा ब्रह्म, बिटिआरनि मावफुं सोद्रोमा उकिल मोसाहारि बिथांमोना बाहागो लायो।  बिथांजों लोगोसे आरो 1000 नि बारा गुबुन गुबुन आफाद, गौथुमनि दैदेनगिरिफोरा बो दोलो आव हाबफैयो।
 आसामनि बिधानसभा नि बाजेत सेशन आ जागायबाय।  दिनै गिबि सान आव कंग्रेश आरो इउदिएफ नि दैदेनगिरिफोरा प्लेकार्ड लानानै सोरखारनि बेरेखआ खौ दिन्थियो।  दसे सम दावराव जानायनि थाखाय राज्यपाल आ बिबुंथिखौ दसे बन्ध खआलामनांगौ जादोंमोन।
 चिरां आव फैबाय मिरु नखर मन्थ्रि अमित शाह बिथाङा।  चिरां नि सातिपुर नि ग्रेतार कोसबिहार पिपलस एशसियेश नि दैदेनिगिरि नि नआव थाङो।  बिथाङा 45 मिनित सम सावरायलायो।  बे सावरायलायनाय आ मन्थ्रि हिमन्त, बिजेपि नि आफादगिरि रन्जित दास आरो सोनाब बंग नि बिजेपि नि आफादगिरि या बाहागो लादोंमोन।  सोनाब बंग नि बिसायखथि नि सायाव सावरायलायो।  उनाव अनन्त राय बिथाङा कोश राजबंसिफोरनि थाखाय मोजां खौरां फैगोन होनना बुङो।
 भारतनि रैखाथि मन्थ्रि राजनाथ सिंह आ राज्यो सभा याव भारत आरो चिन नि रौनियाफोरा सावरायलायनायनि उनाव पेंगं लेक नि खाथिनिफ्राय गोजानाव थांसिगोन होनना बुंदों।  बिथाङा सावरायलायनायनि उनाव मोनसे गोरोबथा जादों होनना बुङो।  लोगोसे 48 घन्ता नि गेजेराव पेंगं नि खाथिनिफ्राय जानगाराव सावरायलायनाय जागोन होनना बो बुङो।
 18 फेब्रुवारिनिफ्राय दावबायारिफोरनि थाखाय खुलिना होगोन रामोजि फिल्म सिति।  हायदाराब नि मुंदांखा जायगा फोरनि गेजेराव मोनसे बेयो।  आगोलनि बादि नो सिनेमेजिक, लेजार आरो गोबां नुनो मोनगोन।  बेफोरनि अनगायैबो दावबायारिफोनि थाखाय दं स्तुदिअ तुर, सावथुननि लकेशनफोर बो दं आरो फिल्म सिति याव थानायनि सुबिदा बो दं।  बाजेत बादियै लाक्जारि, कमफर्त, इकनमि आरो सुपार इकनमि याव थानायनि सुबिदा।
 बुहुमनांआमेरिका याव हितलार नि टयलेत सित नि निलाम।  निलाम नि बेसेना बेसेबां मिथियो ना, 13 लाख, नैथि बुहुम दावहानि समाव जार्मानिनिफ्राय आमेरिका मोनहैनाय बे टयलेट खौ आमेरिका नि नखरसे आ निलाम खालामो।  नेथि बुहुम दावहानि जोबथा समाव बास्तेसगाडेन आव थानाय हितलार नि जिरायसालिनिफ्राय टयलेट सित खौ आमेरिका नि सासे रौनिया या गावनि हादराव लांदोंमोन।  बे निलाम नि बेसेना 5 दलार निफ्राय 19 रोजा सिम मोनहैयो। 